Document ID: 32008D0467

KOMISIJAS LĒMUMS
(2008. gada 19. jūnijs),
ar ko nosaka Kopienas finansiālo ieguldījumu to izdevumu segšanai, kuri radušies sakarā ar ārkārtas pasākumiem, kas veikti, lai 2004. un 2005. gadā apkarotu infekciozo katarālo drudzi Portugālē
(izziņots ar dokumenta numuru K(2008) 2756)
(Autentisks ir tikai teksts portugāļu valodā)
(2008/467/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 3. panta 3. punktu,
tā kā:
(1)
Portugālē 2004. un 2005. gadā ir bijuši infekciozā katarālā drudža uzliesmojumi. Šī slimība nopietni apdraudēja Kopienas mājlopu populāciju.
(2)
Lai novērstu slimības izplatīšanos un iespējami ātri palīdzētu to izskaust, atbilstīgi Lēmumam 90/424/EEK Kopienai finansiāli jāpiedalās to attaisnoto izdevumu segšanā, kas dalībvalstij radušies saistībā ar veiktajiem ārkārtas pasākumiem šīs slimības apkarošanai.
(3)
Saskaņā ar Komisijas 2005. gada 15. septembra Lēmumu 2005/660/EK par Kopienas finansiālo ieguldījumu neatliekamos pasākumos infekciozā katarālā drudža apkarošanai Portugālē 2004. un 2005. gadā (2) Kopiena piešķīra finansiālo ieguldījumu Portugālei, lai palīdzētu segt izdevumus, kas radušies, 2004. un 2005. gadā īstenojot ārkārtas pasākumus infekciozā katarālā drudža apkarošanai.
(4)
Lēmumā 2005/660/EK bija paredzēta pirmā iemaksa EUR 1 000 000 apmērā pēc tam, kad būs zināmi Komisijas uz vietas veikto pārbaužu rezultāti.
(5)
Saskaņā ar minēto lēmumu Kopienas finansiālā ieguldījuma atlikumu izmaksā, pamatojoties uz Portugāles 2005. gada 9. novembrī, 2005. gada 14. novembrī un 2006. gada 28. aprīlī iesniegtajiem pieprasījumiem.
(6)
Saskaņā ar Komisijas 2006. gada 31. janvāra Lēmumu 2006/78/EK par Kopienas finansiālo ieguldījumu epidemioloģiskās izpētes veikšanā un infekciozā katarālā drudža uzraudzības pasākumos sakarā ar šīs slimības apkarošanas ārkārtas pasākumiem Portugālē 2004. un 2005. gadā (3) Kopiena piešķīra finansiālo ieguldījumu Portugālei, lai palīdzētu segt izdevumus, kas radušies, 2004. un 2005. gadā īstenojot ārkārtas pasākumus infekciozā katarālā drudža apkarošanai.
(7)
Lēmumā 2006/78/EK bija paredzēta pirmā iemaksa EUR 600 000 apmērā pēc tam, kad būs zināmi Komisijas uz vietas veikto pārbaužu rezultāti.
(8)
Saskaņā ar minēto lēmumu Kopienas finansiālā ieguldījuma atlikumu izmaksā, pamatojoties uz pieprasījumu, ko Portugāle iesniedza 2006. gada 31. martā.
(9)
Ņemot vērā minētos apsvērumus, tagad jānosaka Kopienas finansiālā ieguldījuma kopējā summa, kas paredzēta to attaisnoto izdevumu segšanai, kuri radušies, izskaužot infekciozo katarālo drudzi Portugālē 2004. un 2005. gadā.
(10)
Atbilstīgi Kopienas veterinārajiem noteikumiem Komisijas veikto pārbaužu rezultāti un Kopienas finansiālā ieguldījuma piešķiršanas nosacījumi liecina, ka Kopienas finansiālo ieguldījumu nevar piešķirt attiecībā uz visiem deklarētajiem izdevumiem.
(11)
Komisijas apsvērumi, attaisnoto izdevumu aprēķina metode un galīgie secinājumi tika paziņoti Portugāles iestādēm ar 2007. gada 22. maija vēstuli un 2007. gada 10. decembra vēstuli.
(12)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Kopienas finansiālā ieguldījuma piešķiršana Portugālei
1. Kopienas finansiālā ieguldījuma kopējā summa to izdevumu segšanai, kas saistīti ar infekciozā katarālā drudža izskaušanu Portugālē 2004. un 2005. gadā, atbilstīgi Lēmumam 2005/660/EK ir noteikta EUR 645 633,30 apmērā.
2. Kopienas finansiālā ieguldījuma kopējā summa to izdevumu segšanai, kas saistīti ar infekciozā katarālā drudža uzraudzību Portugālē 2004. un 2005. gadā, atbilstīgi Lēmumam 2006/78/EK ir noteikta EUR 417 410,02 apmērā.
2. pants
Maksāšanas kārtība
Kopienas finansiālā ieguldījuma atlikumu nosaka EUR 1 063 043,32 apmērā.
3. pants
Adresāts
Lēmums ir adresēts Portugāles Republikai.
Briselē, 2008. gada 19. jūnijā

Labels: 18
19
5
6